**Nimicule de azi**

*George Dorian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Măreţul nor te-a botezat

Cu nume de crăiasă;

Întâiul ceas am aşteptat,

Să-ţi spun că-mi eşti frumoasă.

Luceafărul ţi-e tatăl drept

Şi mumă ti-e o stea.

Să rătăcesc la al tău piept,

Să-ţi spun că eşti a mea.

Crescut-ai fost de oameni,

Dar altceva tu esti;

Căci prea mult tu le semeni,

Acelor din poveşti.

Şi te slăvesc în gându-mi―

Miros vrajit de mac―

Retras în mele-mi rânduri,

Eu gându' mi-l împac.

Copilă-n seninată

Şi tot ce e nimic;

Pot chiar să mor o dată,

Dar vreau totuşi să-ţi zic.

Căci minte-mi e nebună

Şi dorul meu la fel;

Că-n răul cel demonic,

Văd îngerul din el.

Atunci tu roză albă

Ce-n toate m-ai atas,

Cum să renunţ la tine

Când mai e doar un pas ?...

Un pas în a mea minte,

Un veac sub al tău cer;

Eşti crinul ce nu simte :

Nici ploaie şi nici ger.

Nici că ai vrea o clipă

Cu ochi cuminţi să-mi spui;

Iubire să nu caut,

Acolo unde nu-i.

Cu ei eşti ca o soră,

Cu mine, un străin.

Şi-n viaţa asta o ora,

Aş vrea un dulce chin.

Te ştiu că eşti acolo

Între mister şi brută,

Căci eu voi fi acela

Ce-n noapte te sărută.

Ferice noi v-om fi —

Nimicule de azi―

Ca trestia înfrâtă,

În braţe ai să-mi cazi.

Cu pleoapele aprinse

De-un cenuşiu apus :

,,Iubite-voi in taină"

E tot ce am de spus.